טיצ'ינו (נהר)

נהר טיצ'ינו (באיטלקית: Ticino; בגרמנית: Tessin; בלטינית: Ticinus) הוא יובל של הנהר פו. מקור הנהר במסיב סנקט גוטהרד בשווייץ והוא זורם דרך אגם מאג'ורה. הטיצ'ינו מצטרף לפו מספר קילומטרים אחרי פאביה. אורכו הוא כ־248 קילומטרים. בשווייץ בנו סכר הידרואלקטרי כדי להפיק ממנו חשמל, בעוד שבאיטליה משמש הנהר בעיקר להשקיה. סמוך לנהר התרחש קרב טיקינוס בו ניצח חניבעל את הצבא הרומי.

ערים לאורך הנהר הן:
 בשווייץ: אירולו, בלינצונה ולוקרנו (על אגם מג'ורה).
 באיטליה: סטרזה (על אגם מג'ורה), ויג'באנו ופאביה.

על שם הנהר קרוי קנטון טיצ'ינו השווייצרי.

קישורים חיצוניים




קטגוריה:שווייץ: נהרות
קטגוריה:איטליה: נהרות
קטגוריה:טיצ'ינו (קנטון)